বিপাশা বসু

বিপাশা বসু (, , জন্ম ৭ জানুয়ারি, ১৯৭৯) একজন ভারতীয় অভিনেত্রী যিনি বলিউড চলচ্চিত্রে অভিনয় করতেন। একজন প্রাক্তন মডেল তারকা হিসেবে ১৯৯৬ সালে ফোর্ড'স গোদ্‌রেজ সিন্থল সুপারমডেল প্রতিযোগীতায় বিজয়ী হন।

 শৈশব জীবন 
বিপাশা বসু ১৯৭৯ সালের ৭ জানুয়ারি নয়াদিল্লিতে বাঙালি হিন্দু পরিবারে জন্মগ্রহণ করেন। তার দুই বোন আছে - বিদিশা ও বিজয়েতা। তন্মধ্যে বিদিশার পরেই বিপাশার অবস্থান। নয়াদিল্লিতে জন্মগ্রহণ করলেও পরবর্তীকালে তিনি তার বাবা-মায়ের সাথে কলকাতায় ফিরে আসেন।
একান্ত সাক্ষাৎকারে বিপাশা বলেন যে, তিনি চিকিৎসাশাস্ত্রে পড়াশোনার জন্য পরিকল্পনা গ্রহণ করলেও মডেলিং এবং অভিনয়ের জগতে প্রবেশ করেন একান্তই আকস্মিকভাবে।
ভবন'স গঙ্গাবাক্স কানোরিয়া বিদ্যামন্দিরে বিপাশা বিজ্ঞান নিয়ে দ্বাদশ শ্রেণী পর্যন্ত পড়াশোনা করেন। পরবর্তীকালে তিনি কলকাতা বিশ্ববিদ্যালয়ের অধিভুক্ত ভবানীপুর গুজরাতি এডুকেশন সোসাইটি কলেজে বাণিজ্য বিভাগে অধ্যয়ন করেন। কলকাতা থাকাকালে তিনি সাময়িক পেশা হিসেবে মডেলিং এবং র‌্যাম্প শো-তে অংশ নেন।
১৯৯৬ সালে কলকাতায় বিখ্যাত মডেল মেহের জেসিয়া'র সাথে পরিচিত হন। জেসিয়া বিপাশাকে গোদ্‌রেজ সিন্থল সুপারমডেল প্রতিযোগিতায় অংশ নেয়ার জন্য পরামর্শ দেন। এতে বিপাশা বসু অংশ নিয়ে প্রতিযোগিতায় বিজয়ী হন।

 জীবিকা বৃত্তি 
ফোর্ড গোদ্‌রেজ সিন্থল প্রতিযোগিতায় জয়লাভের পর বিপাশা বসু ফোর্ড কোম্পানীর আমন্ত্রণে নিউইয়র্কে যান। সেখানে তিনি ১৭ বছর বয়সে সফলভাবে মডেলিংয়ের উপর প্রশিক্ষণ নেন ও মডেলিংয়ের মাধ্যমে প্রচার মাধ্যমে নিজেকে নিয়ে আসেন।
বিপাশা চলচ্চিত্রে তার ১ম ছবি হিসেবে আব্বাস মুসতানের পরিচালনায় ২০০১ সালের আজনবি ছবিতে অভিনয় করেন। অক্ষয় কুমার, ববি দেউল ও কারিনা কাপুরের মতো নামি-দামী তারকারা এ ছবিতে ছিলেন। ছবিতে তিনি একজন বিবাহিতা মহিলার চরিত্রে অভিনয় করেন যিনি তার স্বামীর বিবাহিত বন্ধুর সাথেও প্রেমে জড়িয়ে পড়েন। ঘটনাক্রমে ছবিটিতে তার স্বতঃস্ফূর্ত অভিনয়ে কারণে ফিল্মফেয়ারের সেরা নবীন মহিলা অভিনেত্রীর পুরস্কার লাভ করেন।
২০০২ সালে বিপাশা তেলুগু ভাষায় নির্মিত ছবি টক্করী দোঙ্গা এবং বিক্রম ভাটের পরিচালনায় আদি-ভৌতিক রাজ ছবিতে অভিনয় করেন। ঐ বছরে সবচেয়ে ব্যবসা সফল ছবির মর্যাদা পায় রাজ।
ছবিতে অসামান্য অভিনয়শৈলীর জন্য তিনি প্রথমবারের মতো ফিল্মফেয়ার সেরা অভিনেত্রীর পুরস্কারের জন্য মনোনীত হন। দ্য ট্রাইবুন তাদের মন্তব্যে বলে যে, "এটিই বিপাশা বসু যে তার চমৎকার অভিনয়শৈলী দিয়ে সকলের মন চুরি করে নিয়েছে"।
তিনি ২০০৩ সালে আরেক ব্যবসা সফল জিস্‌ম ছবিতে সোনিয়া খান্না হিসেবে জন আব্রাহামের সাথে অভিনয় করেন। এ ছবির মাধ্যমে তিনি ফিল্মফেয়ারের সেরা খল অভিনেত্রীর জন্য মনোনয়ন পান।
অভিনয়ের পাশাপাশি বিপাশা বসু ১৯৯৮ সালে সোনু নিগমের তু ভিডিও গানে কিসমত অ্যালবামে অভিনয় করেন। এছাড়াও, তিনি জে সিনের মিউজিক ভিডিও স্টোলেন অ্যালবামে অতিথি শিল্পী হিসেবে অভিনয় করেন।
২০০৮ সালে বিপাশা দ্বিতীয়বারের মতো আব্বাস-মুসতানের রেস ছবিতে অভিনয় করেন। এতে আরো অভিনয় করেছিলেন সাইফ আলী খান, অক্ষয় খান্না, অনীল কাপুর এবং ক্যাটরিনা কাইফ। ছবিটি বক্স অফিস হিট করেছিল এবং বিপাশা'র অভিনয়শৈলী সমালোচকদের দৃষ্টি কাড়ে। ইন্ডিয়াএফএমের তরন আদর্শ তার অভিনয়শৈলী সম্পর্কে বলেন যে, তিনি এ পর্যন্ত তার সেরা অভিনয় করেছেন। তিনি সকলের সেরা।
বচনা এ হাসিনো ছবিতে রণবীর কাপুরের বিপরীতে অভিনয় করেও যথেষ্ট সুনাম অর্জন করেন বিপাশা। তিনি রব নে বানা দি যদি ছবিতে ফির মিলেঙ্গে চলতে চলতে গানের মাধ্যমে বছরটির পূর্ণতা আনেন।
ইরজ এর প্রযোজনায় ২০০৫ সালে বিপাশা-জন আব্রাহাম শারীরিক সচেতনতা শীর্ষক ভিডিও তৈরী করেন।

 ব্যক্তিগত জীবন 

১৯৯৬ সালে বন্ধুদের আয়োজন করা একটি ব্লাইন্ড ডেটে বসু–র সঙ্গে ডিনো মোরিয়া–র পরিচয় হয়, যিনি সে সময়ের জনপ্রিয় সুপারমডেল ছিলেন। তারা ছিলেন একটি বহুল আলোচিত জুটি এবং একসঙ্গে একাধিক চলচ্চিত্র ও মডেলিং অ্যাসাইনমেন্টে কাজ করেছেন। এ জুটির সম্পর্ক ২০০২ সালে শেষ হয়। কয়েক বছর পর মোরেয়া স্বীকার করেন যে তিনিই তাদের সম্পর্কের ইতি টেনেছিলেন রাজ (২০০২)–এর শুটিং চলাকালে, এবং জানান যে এটি বসু–র জন্য কঠিন ছিল এবং তিনি মনঃক্ষুণ্ণ হয়েছিলেন।


মোরেয়ার সঙ্গে বিচ্ছেদের পর, বসুর তার জিস্ম–এর সহ–অভিনেতা জন আব্রাহাম–এর সঙ্গে সম্পর্ক রয়েছে বলে খবর প্রকাশিত হয়। বসু এবং আব্রাহাম ২০০৩ সাল থেকে ২০১১ সালে বিচ্ছেদ পর্যন্ত নয় বছর ধরে একটি উল্লেখযোগ্য সম্পর্ক বজায় রেখেছিলেন। এরপর বসু সংক্ষেপে অভিনেতা হারমন বাওয়েজা–র সঙ্গে সম্পর্কে জড়ান, তবে তারা ২০১৪ সালে সম্পর্ক ভেঙে ফেলেন।

২০১৪ সালে অ্যালোন–এর শুটিংয়ের সময়, বসু তাঁর সহ–অভিনেতা এবং জনপ্রিয় টেলিভিশন তারকা করন সিং গ্রোভার–এর সঙ্গে সম্পর্কে জড়ান, যিনি দিল মিল গয়্য এবং কুবূল হ্যায়–এর মতো হিন্দি টিভি ধারাবাহিকের জন্য পরিচিত।

বসু এবং গ্রোভার ৩০ এপ্রিল ২০১৬ সালে একটি ঐতিহ্যবাহী বাঙালি হিন্দু বিবাহ অনুষ্ঠানে বিবাহবন্ধনে আবদ্ধ হন, প্রায় এক বছরের বেশি সময় সম্পর্ক রাখার পর। যদিও বিয়েটি ছিল ঘনিষ্ঠ ও ব্যক্তিগত, তাদের রিসেপশনে চলচ্চিত্র ও টেলিভিশন জগতের বহু বিশিষ্ট ব্যক্তিত্ব উপস্থিত ছিলেন, যেমন—ডিনো মোরেয়া, অমিতাভ বচ্চন, সলমান খান, শাহরুখ খান, ঐশ্বরিয়া রাই, তাবু, রণবীর কাপুর, সুনীল গ্রোভার, করন কুন্দ্রা এবং দৃষ্টি ধামি–সহ অনেকে।

বসু এবং গ্রোভার ২০২২ সালের নভেম্বর মাসে তাঁদের প্রথম সন্তান, দেবী বসু সিং গ্রোভার নামে এক কন্যাসন্তানের জন্ম দেন। ২০২৩ সালে বসু জানান যে দেবীর জন্মের মাত্র তিন দিন পর তার ভেন্ট্রিকুলার সেপটাল ডিফেক্ট (VSD)–এর মতো হৃদ্‌রোগ ধরা পড়ে, যেখানে হৃদয়ে দুটি ছিদ্র থাকে। দেবীর তিন মাস বয়সে ওপেন-হার্ট সার্জারি করা হয়, যা সফল হয় এবং পরে তার সুস্থতার কথা জানানো হয়।

চলচ্চিত্র তালিকা
 শিরো নাম বছর চরিত্র পরিচালক টীকা  আজনবি ২০০১ সোনিয়া বাজাজ/নীতা Abbas–Mustan ফিল্মফেয়ার শ্রেষ্ঠ নারী অভিষেক পুরস্কার তক্করী দোঙ্গা ২০০২ পানসা তেলুগু চলচ্চিত্র রাজ ২০০২   মনোনয়ন—ফিল্মফেয়ার শ্রেষ্ঠ অভিনেত্রী পুরস্কার আঁখে 2002 রাইনা  Special appearance মেরে ইয়ার কি শাদী হ্যায় ২০০২ রিয়া  চোর মাচায়ে শোর ২০০২ রঞ্জিতা  গুণাহ ২০০২   তুঝে মিরি কাসাম ২০০৩ গরিজিা  বিশেষ উপস্থিতি জিস্‌ম ২০০৩   মনোনয়ন—Filmfare Award for Best Performance in a Negative Role ফুটপাথ ২০০৩   রুলস্‌: প্যায়ার কা সুপারহিট ফর্মুলা ২০০৩ স্বভূমিকায়  Special appearance জমিন ২০০৩ নন্দিনী রায়  ইশক্‌ হে তুমসে ২০০৪ খুশবু এতবার ২০০৪   রুদ্রাক্ষ ২০০৪ গায়ত্রী  রাখত্‌ ২০০৪   মাদহোসি ২০০৪  চেহ্‌রা ২০০৫ মেঘা  সাচেইন ২০০৫ মাঞ্জু  তামিল চলচ্চিত্র বিরুদ্ধ... ফ্যামেলি কামস্ ফাস্ট ২০০৫   বিশেষ উপস্থিতি বরসাত ২০০৫   নো এন্ট্রি ২০০৫ ববি  মনোনয়ন—Filmfare Award for Best Supporting Actress অপহরণ ২০০৫   শিখর ২০০৫ নাতাশা  হাম কো দিওয়ানা কর গায়ে ২০০৬   ডরনা জারুরি হে ২০০৬ বর্ষা  ফির হেরা ফেরি ২০০৬ অনুরাধা  আলাগ ২০০৬ স্বভূমিকায় Ashu Trikha Special appearance in the song "Sabse Alag" কর্পোরেট ২০০৬   মনোনয়ন—ফিল্মফেয়ার শ্রেষ্ঠ অভিনেত্রী পুরস্কার ওমকারা ২০০৬   জানে হোগা কিয়া ২০০৬ অদিতিAnkush Mohla ধুম ২ ২০০৬ /মোনালি বোস  নেহলে পে দেহলা ২০০৭ পুজা  নো স্মোকিং ২০০৭   "ফুক দে" গানে বিশেষ উপস্থিতি ওম শান্তি ওম ২০০৭ স্বভূমিকায়  বিশেষ উপস্থিতি গোল ২০০৭ রুমানা  রেস ২০০৮  Abbas–Mustan বাঁচনা এ হাসিনো ২০০৮ রাধিকা  NominatedFilmfare Award for Best Supporting Actress রব নে বানা দি জোড়ি ২০০৮   Special appearance in the song "Phir Milenge Chalte Chalte" আ দেখেঁ জরা ২০০৯    অল দ্য বেস্ট: ফান বিগিন্স ২০০৯   সব চরিত্র কাল্পনিক ২০০৯   বাংলা চলচ্চিত্র পাঙ্ক্ষ ২০১০ নন্দিনী  লরমহা ২০১০ আজিজা  আক্রোশ ২০১০ গীতা Priyadarshan দম মারো দম ২০১১   প্লেয়ার্স ২০১২  Abbas–Mustan জোড়ি ব্রেকার্স ২০১২   রাজ থ্রিডি ২০১২   রসে ২ ২০১৩  Abbas–Mustan বিশেষ উপস্থিতি আত্মা ২০১৩   দ্যা লাভার্স ২০১৩   ইংরেজি চলচ্চিত্র হামশাকালস্ ২০১৪ মিষ্টি  ক্রিয়েচার থ্রিডি ২০১৪   অ্যালোন ২০১৫ Sanjana/Anjana 

টেলিভিশন
 শিরোনাম বছর চরিত্র চ্যানেল ডার সাবকো লাগতা হে ২০১৫-২০১৫ আয়োজক অ্যান্ডটিভি

 পুরস্কার প্রাপ্তি ও মনোনয়ন 

ফিল্মফেয়ার পুরস্কার

বছরচলচ্চিত্রপুরস্কারবিভাগফলাফল২০১১  আজনবি  ফিল্মফেয়ার পুরস্কার ফিল্মফেয়ার শ্রেষ্ঠ নারী অভিষেক পুরস্কার ২০০২  রাজ  ফিল্মফেয়ার পুরস্কার ফিল্মফেয়ার শ্রেষ্ঠ অভিনেত্রী পুরস্কার  ২০০৩  জিস্‌ম  ফিল্মফেয়ার পুরস্কার ফিল্মফেয়ার শ্রেষ্ঠ খলনায়ক পুরস্কার  ২০০৫  নো এন্ট্রি ফিল্মফেয়ার পুরস্কার ফিল্মফেয়ার শ্রেষ্ঠ পার্শ্ব অভিনেত্রী পুরস্কার ২০০৬ কর্পোরেট ফিল্মফেয়ার পুরস্কার ফিল্মফেয়ার শ্রেষ্ঠ অভিনেত্রী পুরস্কার   ২০০৮ বাঁচনা এ হাসিনো ফিল্মফেয়ার পুরস্কার ফিল্মফেয়ার শ্রেষ্ঠ পার্শ্ব অভিনেত্রী পুরস্কার 

+স্টারডাস্ট অ্যাওয়ার্ডস্‌ ক্রমিক নং সাল ফলাফল পুরস্কারের বিভাগ ছবির নাম (১) ২০০৮  মনোনয়ন  স্টারডাস্ট সেরা সহ-অভিনেত্রীর পুরস্কার   বাঁচনা এ হাসিনো (২) ২০০৮  মনোনয়ন  স্টারডাস্ট ফ্যাশন আইকন   

+স্টার স্ক্রিন অ্যাওয়ার্ডস্‌ ক্রমিক নং সাল ফলাফল পুরস্কারের বিভাগ ছবির নাম  (১) ২০০২   মনোনয়ন  স্টার স্ক্রিন অ্যাওয়ার্ড : সেরা সহ-অভিনেত্রীর পুরস্কার  আজনবি (২০০১) (২) ২০০৩  মনোনয়ন  স্টার স্ক্রিন অ্যাওয়ার্ড যদি নাম্বার ওয়ান দিনো মোরিয়া'র সঙ্গে রাজ (২০০২) (৩) ২০০৭   মনোনয়ন  স্টার স্ক্রিন অ্যাওয়ার্ড : সেরা অভিনেত্রীর পুরস্কার   কর্পোরেট (৪) ২০০৯  মনোনয়ন   স্টার স্ক্রিন অ্যাওয়ার্ড : সেরা সহ-অভিনেত্রীর পুরস্কার   বাঁচনা এ হাসিনো (৫) ২০১০   মনোনয়ন  স্টার স্ক্রিন অ্যাওয়ার্ড : সকলের সেরা পুরস্কার

+জি সিনে অ্যাওয়ার্ডস্‌ ক্রমিক নং সাল ফলাফল পুরস্কারের বিভাগ ছবির নাম (১) ২০০২   মনোনয়ন জি সিনে অ্যাওয়ার্ড : সেরা অভিষেক পুরস্কার  আজনবি (২০০১) (২) ২০০৩  বিজয়ী   জি সিনে অ্যাওয়ার্ড : ডাইনামিক ডু  রাজ (২০০২) (দিনো মোরিয়া'র সঙ্গে) (৩) ২০০৭   মনোনয়ন  জি সিনে অ্যাওয়ার্ড : সেরা অভিনেত্রীর পুরস্কার  কর্পোরেট

+গ্লোবাল ইন্ডিয়ান ফিল্ম অ্যাওয়ার্ডস্‌ ক্রমিক নং সাল ফলাফল পুরস্কারের বিভাগ ছবির নাম (১) ২০০৬   বিজয়ী  জিআইএফএ সেরা অভিনেত্রীর পুরস্কার  কর্পোরেট (২) ২০০৬  বিজয়ী  জিআইএফএ সমালোচকদের দৃষ্টিতে সেরা অভিনেত্রীর পুরস্কার  কর্পোরেট

+বলিউড মুভি অ্যাওয়ার্ডস্‌ ক্রমিক নং সাল ফলাফল পুরস্কারের বিভাগ ছবির নাম (১) ২০০৩   বিজয়ী   বলিউড মুভি অ্যাওয়ার্ডস্‌ : সেরা খল অভিনেত্রী   জিস্‌ম (২) ২০০৭  বিজয়ী  বলিউড মুভি অ্যাওয়ার্ডস্‌ : সেরা অভিনেত্রী  কর্পোরেট

 আরও দেখুন 

 ভারতীয় চলচ্চিত্র অভিনেত্রীদের তালিকা

টীকা

 তথ্যসূত্র 

 বহিঃসংযোগ 






বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় মডেল
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:দিল্লির নারী মডেল
বিষয়শ্রেণী:কলকাতার অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:দিল্লির অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:নয়াদিল্লির অভিনেত্রী
বিষয়শ্রেণী:ফিল্মফেয়ার পুরস্কার বিজয়ী